Chersónisos

Chersónisos (; suomeksi joskus myös Hersonissos) on Kreikan kaupunki ja samanniminen kunta (Δήμος Χερσονήσου, Dímos Chersonísou), joka sijaitsee Iraklionin alueyksikössä Kreetan alueella. Koko kunnan pinta-ala on 271,6 neliökilometriä ja väkiluku 26 717. Varsinainen Chersónisos muodostuu kahdesta erillisestä asutuksesta, Chersónisoksen kylästä (myös Άνω Χερσόνησος, Áno Chersónisos), jonka väkiluku on 1 115; sekä tämän satamakaupungista, varsinaiselta nimeltään Liménas Chersonísou (Λιμένας Χερσονήσου), jonka väkiluku on 2 968. Kunnan kuntakeskus on Goúrnes.

 Maantiede 

Chersónisoksen kaupunki eli Liménas Chersonísou (”Chersónisoksen satama”) sijaitsee Kreetan saaren pohjoisrannikolla noin 25 kilometriä itään Iraklionista ja 9 kilometriä länteen Máliasta. Etäisyys Iraklionin lentoasemalle on noin 23 kilometriä ja Ágios Nikólaokseen noin 34 kilometriä. Kaupungin eteläpuolelta kulkee saaren päätie eli EO90-kansallistie, joka on osa Eurooppatietä 75. Vanha yläkylä Chersónisoksen kylä eli Áno Chersónisos sijaitsee rinteessä noin kaksi kilometriä kaupungista sisämaahan. Kuntaan kuuluvat Kreetan pohjoispuolella sijaitseva Dían saari sekä pienet saaret Aféntis Christós, Agía Varvára, Paximádi ja Petalídi.

 Historia 
 Antiikki 

Chersónisoksen paikalla on ollut asutusta viimeistään minolaisella kaudella. Antiikin aikana nykyisen kaupungin paikalla sijaitsi Khersonasoksen eli Khersonesoksen kaupunki, joka oli sisämaassa sijainneen Lyktoksen poliksen eli kaupunkivaltion satama. Se kukoisti hellenistisellä ja roomalaisella kaudella, ohittaen merkityksessä Lyktoksen, sekä vielä varhaisella bysanttilaisella kaudella. Antiikin aikaisesta kaupungista on säilynyt joitakin jäänteitä.

pienoiskuva|vasen|upright=1.2|Liménas Chersonísoun satamaa.
 Myöhempi historia 

Keskiajalla asutus siirtyi merirosvojen ja maanjäristysten vuoksi ylemmäksi vuorenrinteeseen, mihin kehittyi Chersónisoksen kylä. Siksi se tunnetaan myös ”Vanhana Chersónisoksena” (Παλιά Χερσόνησος, Paliá Chersónisos). Myöhemmin asutus palasi rannikolle antiikin aikaisen kaupungin paikalle, ”Uuteen Chersónisokseen” (Νέα Χερσόνησος, Néa Chersónisos) eli nykyiseen Liménas Chersonísouhun. Vielä vuonna 1900 Liménas Chersonísoussa oli vain 133 asukasta, ja vanha yläkylä säilyi pääasiallisena asutuksena 1960-luvulle saakka. Rannikolla sijaitseva kaupunki on kasvanut tämän jälkeen erityisesti seudun turismin lisääntymisen myötä.

Nykyinen Chersónisoksen kunta muodostui, kun Chersónisos, Episkopí, Goúves ja Mália yhdistyivät vuoden 2011 alussa Kallikrates-suunnitelman mukaisesti.

 Kunnan osat 
pienoiskuva|Liménas Chersonísoun kaupunkia.
pienoiskuva|Chersónisoksen kunnantalo.
pienoiskuva|Kirkko Liménas Chersonísoussa.

Vuoden 2011 kuntauudistuksesta lähtien Chersónisoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Chersónisos Avdoú Avdoú 357 Chersónisos Ágios Ioánnis 230 Agkisarás 100 Agrianá 346 Análipsi 1 343 Aposelémis 11 Chatzaná 20 Chersónisos (Áno Chersónisos) 1 115 Goníes Goníes 401 Kerá Áno Kerá 65 Kerá 19 Kardiótissan luostari (Moní Kardiótissas) 26 Liménas Chersonísou Anissarás 191 Drápanos 13 Koutouloufári 357 Liménas Chersonísou 2 968 Piskopianó 286 Potamiés Potamiés 371 Sfendýli 43 Yhteensä: 8 262 Episkopí Aïtánia Aïtánia 280 Episkopí Chochlakiés 2 Episkopí 962 Kakópetra 13 Skópela 41 Stamnoí 191 Galífa Galífa 122 Kainoúrgio Chorió Gálipe 97 Kainoúrgio Chorió 109 Sgourokefáli Sgourokefáli 474 Yhteensä: 2 291 Goúves Anópoli Anópoli 218 Kokkíni Cháni (Cháni tou Kokkíni) 1 755 Goúrnes 1 628 Johannes Teologin luostari (Moní Agíou Ioánnou Theológou) 3 Charasó Charasó 50 Vorós 40 Eliá Ágios Romanós 112 Día (saari) 0 Eliá (Elaía) 884 Karterós 810 Stavroméno 130 Epáno Vátheia Ágios Ioánnis 73 Epáno Vátheia 151 Goúves Agía Pelagía 108 Goúves 539 Kalivomoúris 29 Káto Goúves 2 153 Pelekitá 140 Skoteinó 62 Kaló Chorió Kaló Chorió 290 Káto Vátheia Káto Vátheia 86 Vatheianós Kámpos 946 Vrachókipos 325 Kóxari Ágios Georgios 21 Kóxari 178 Yhteensä: 10 731 Mália Krási Krási (Krásio) 147 Mália Mália 3 224 Mochós Mochós 825 Stalída 1 237 Yhteensä: 5 433 Yhteensä: 26 717

 Lähteet 

 Aiheesta muualla 


 Δήμος Χερσονήσου. Chersónisoksen kunnan verkkosivut. 

*